|  |
| --- |
| **Стандард 3. Циљеви студијског програма**  Студијски програм има јасно дефинисане циљеве. |
| Циљeви студиjскoг прoгрaмa основних aкaдeмских студиja Пословна екoнoмиja прoизилaзe из oснoвних циљeвa и зaдaтaкa Високе школе академских студија „Доситеј“ и oпрeдeљeни су сврхoм oвoг студиjскoг прoгрaмa.  Циљ студијског програма Пословна екoнoмиja је образовање дипломираних економиста са одговарајућим компетенцијама и напредним вештинама, уз истовремени развој њихових креативних способности и специфичних практичних вештина, неопходних за обављање задатака и решавање практичних проблема у појединим областима студијског програма.  Специфични циљеви студијског програма основних aкaдeмских студиja Пословна економија подразумевају да се кроз савремене методе наставе, самостални и тимски рад, одабир изборних предмета студентима пруже знања која им обезбеђују:   * разумевање, анализу и решавање актуелних проблема у економској пракси; * примену рачуноводствених и ревизијских метода, техника и поступања у пословној пракси; овладавање техникама функционисања рачуноводственог система, рачуноводствених метода за реализацију пословних комбинација, метода консолидације, анализа финансијских извештаја, техника, израде пословног плана, примене ревизорских метода и поступака анализе функцонисања система интерне контроле; * примену рачуноводственог планирања, мерења и контроле остварених перформанси предузећа; * разумевање процеса трговања финансијским инструментима на финансијским тржиштима; * избор оптималних извора финансирања пословних активности предузећа кроз расположиве моделе присутне на финансијском тржишту; * разумевање акција централне банке и промена у инструментима монетарне политике насталих на основу промењених макроекономских околности; * процену утицаја пореза и задуживања државе на положај привредних субјеката и функционисање привреде; * разумевање спољнотрговинског пословања, међународног платног промета, регионалних економских интеграција; * разумевање процеса прилагођавања привредних система и економских политика земаља захтевима Европеске уније; * анализирање различитих облика предузетничке активности; управљање пословањем новооснованог предузећа; * препознавање индикатора одрживог развоја и примену метода квантитативног мерења; * анализу финансијских извештаја и кључних индикатора перформанси малих и средњих предузећа; * разумевање различитих извора финансирања и начина њиховог коришћења за финансирање инвестиција и њихов утицај на финансијску структуру и перформансе предузећа; * примену основних начела, метода и алата у управљању пројектима; * примену различитих алата и техника ефективног менаџмента; * стицање знања и вештина из области стратегијског менаџмента; * разумевање концепције и стратегије савременог истраживања, креирања, планирања, праћења и контроле тржишног успеха на принципу пословне филозофије маркетинга; * примену принципа, техника и алата за управљање квалитетом; * спровођење активности управљања људским ресурсима у организацијама; * примену одговарајућег стила лидерства; * примену савремене информационе технологије у пословању.   Ради постизања постављених циљева у настави се користе монолошка и дијалошка метода, као и методе практичних активности, а које имају за циљ подстицање студената на перманентан рад и развијање критичког размишљања и решавања сложених проблема у оквиру области учења.  Циљеви студијског програма Пословна економија усклађени су са савременим и брзо променљивим захтевима тржишта рада у овој области и са захтевима НОКС-а. |